משרד ראש הממשלה . הרשות לפיתוח כלכלי במגזר המיעוטים מכיוון שהממשלה החליטה כי הטיפול בתחום הכלכלי במגזר המיעוטים ירוכז בידי גורם אחד, המשך הפיצול של הטיפול בתחום זה בין כמה גורמים עלול להביא לכפילות בפעילות או למצב של "נפילה בין הכיסאות". על לשכת מנכ"ל משרד רה"ם להקפיד להגיש לרשות לקבלת חוות דעתה את כל הצעות ההחלטה בתחומי הכלכלה והחברה אשר יכולה להיות להן השפעה על מגזר המיעוטים. נמצא כי רק ביולי 2010 ,החל הצוות לפעול וכי עד מועד סיום הביקורת יותר משנתיים מהמועד שנקבע לכך, לא הגיש את המלצותיו. נמצא כי, במשך שנת 2010 קיים הצוות כמה דיונים, אולם עד מועד סיום הביקורת, ספטמבר 2012 ., טרם הגיש את מסקנותיו כאמור, היעד שנקבע בתכנית החומש הוא לסבסד פיתוח קרקע בבעלות המדינה לבנייה של עד 4,240 יחידות דיור. עד מועד סיום הביקורת חלף כמחצית פרק הזמן שנקבע לביצוע התכנית, אולם רק כ-700 יחידות דיור ( 16.5% ) שנבנו בקרקע בבעלות המדינה הגיעו לשלב שמאפשר לקבל את הסבסוד. לכן ספק אם עד תום פרק הזמן שנקבע לתכנית, שנת 2014 , יהיה ניתן לסבסד פיתוח קרקע לבנייה של עוד כ- 3,540 יחידות דיור ולעמוד ביעדים שנקבעו בתכנית החומש בתחום המגורים והנדל"ן. נמצא כי בשנים 2009 -2012 אמנם הגישה הרשות לראש הממשלה שלושה דוחות שנתיים, אולם בדוחות לא נס קרו כלל פעולות הממשלה לצמצום הפערים ואף לא פעולות אגפים אחרים במשרד רה"ם בתחום זה, אלא רק פעולות הרשות. כמו כן, לא עסקו הדוחות בנתונים הנוגעים לפערים הכלכליים-חברתיים בין מגזר המיעוטים ובין המגזר היהודי ולא ניתן ללמוד מהם אם מצבו של מגזר המיעוטים שופר או ה ורע לעומת שנים קודמות. נמצא כי לשכת מנכ"ל משרד רה "ם שטיפלה בהכנת ההצעות, הגישה לרשות לקבלת חוות דעתה רק חלק מהן, וממילא לא הכינה הרשות חוות דעת מקצועית בנוגע לכל הצעות ההחלטה. משרד מבקר המדינה העיר למשרד התמ"ת ולרשות כי חשוב שהפעולות לעידוד משקיעים שמבצעת הרשות יהיו על פי מתכונת מובנית ומוסכמת שעליה ימליץ הצוות הבין -משרדי העוסק בעניין זה. בהיעדר מתכונת עבודה סדורה הרשות אינה יכולה להבטיח שהמשאבים שהיא משקיעה בתחום זה אכן מאפשרים להשיג את המיטב. לפיכך על משרד התמ"ת והרשות להחיש את סיום פעולותיו של הצוות הבין -משרדי ולוודא כי הצוות מגבש את מסקנותיו ללא דיחוי. משרד מבקר המדינה העיר לרשות ולמשרד התמ"ת כי נוכח העיכוב הניכר ביי שום החלטת הממשלה בתחום זה, יש להחיש את הצעדים המעשיים ליישום השימוש במודל ובכלל זה לקבוע תכנית מפורטת ליישום הכוללת לוח זמנים לביצוע, יעדי ביניים ויעדים סופיים, אבני דרך ומדדי תפוקה ותוצאה לבחינת מידת הצלחת המודל. משרד מבקר המדינה העיר לרשות המסים כי החלטת הממשלה וכתב המינוי קבעו שמטרת הצוות לזהות חסמים ולגבש המלצות על דרכי פעולה לעידוד התושבים במגזר המיעוטים לרשום את זכויותיהם במקרקעין שהם מחזיקים בהם. עיכוב בהגשת מסקנות הצוות בעניין זה עלול לעכב את יישום התכנית בתחום הבנייה. נמצא כי הרשות הגישה מדי שנה בשנה את תכנית העבודה השנתית שלה לאישורו של מנכ"ל משרד רה "ם, אולם המנכ"ל לא הגיש את התכנית לאישור ועדת השרים. על מנכ"ל משרד רה "ם, יו"ר ועדת ההיגוי, להקפיד להגיש את תכניות העבודה של הרשות לאישור ועדת השרים, שהיא הגוף שהסמיכה הממשלה לעניין זה. לדעת משרד מבקר המדינה, על הרשות לבחון מדוע אף שפעלה להסרת החסמים המקשים על חברות לממש את פוטנציאל היצוא שלהן, והשקיעה משאבים כספיים ניכרים, הצליחו עד מועד סיום הביקורת רק מעטות מהן לייצא את תוצרתן. לדעת משרד מבקר המדינה, תכניות עבודה שנתיות ורב-שנתיות הן כלים חיוניים למימוש היעדים שקבעה הממשלה ולמדידה והערכה של הישגי הרשות בעניין זה. מנגנוני הבקרה שנקבעו בהחלטת הממשלה על עבודת הרשות מדגישים את מעמדה המיוחד של הרשות ואת כפיפותה המקצועית לפורומים מיני סטריאליים ובין -משרדיים. על מנכ"ל משרד רה"ם לוודא כי מנגנונים אלה ישולבו בעבודת הרשות. משרד מבקר המדינה העיר למשרד רה"ם כי אף שעברו ארבע שנים ממועד הפסקת הדיונים בהצעת החוק הפרטית, לא פעל משרד רה "ם להמשיך את ההליכים להסדרת פעילותה של הרשות בחוק. מאחר שכך על משרד רה"ם ליזום עבודת מטה שתבחן מחדש את הצורך להסדיר את פעילותה של הרשות בחוק וכן את מעמדה, סמכויותיה ותפקידיה, כפי שנקבע בהחלטת הממשלה. בתכנית העבודה של הרשות לשנת 2011 נקבע כי בסוף שנה זו ייצאו20 בתי עסק במגזר המיעוטים שהשתתפו בתכנית תבל את תוצרתם, ו-40 בתי עסק אחרים ייצרו קשרים עם שווקים בחו"ל. אולם מנתוני הרשות עולה, שמתחילת יישומה של התכנית עד סוף ספטמבר 2012 החלו רק חמישה מבתי העסק שהשתתפו בתכנית לייצא את תוצרתם. נמצא כי משנת 2010 עד מועד סיום הביקורת הרשות טרם החלה לבצע פעולות מעשיות ליישום החלטת הממשלה שבה נקבע כי עליה לפעול לעידוד מפעלים ממגזר המיעוטים לספק שירותים וטובין לממשלה. נמצא כי הפעילויות של הרשות לביצוע הפרויקטים האחרים לא נעשו במסגרת תכנית רב-שנתית שקובעת את היעדים שהרשות שואפת להשיג, את התקציבים המיועדים לכך, את החסמים שעל הרשות להתמודד עמם, את מדדי התפוקה ואת מנגנוני הבקרה. לדעת משרד מבקר המדינה, תכנית רב -שנתית היא כלי עבודה חיוני, בייחוד כשמדובר בגוף חדש בעל סמכויות רחבות - דוגמת הרשות - שנועד לרכז את פעילותם של הגורמים הממשלתיים ושל הרשויות המקומיות במגזר המיעוטים. משרד מבקר המדינה העיר לרשות כי עליה להחיש את פעולתה ליישום החלטת הממשלה ולמצוא מענה לסוגיות עליהן הצביעה בתשובתה ושלטענתה מעכבות את יישום השלב השני בתכנית הרכש הממשלתי. ליישום כוונתה של הרשות להקים מאגר נתונים עליה לקבוע לוח זמנים מפורט ובו אבני דרך ברורות, וכן לקבוע יעדים ומדדי תפוקה לבחינת מידת הצלחת השגתם. לא נמצאו ברשות מסמ כים בנוגע לפעולות שלטענתה נקטה לקידום ההשקעות במגזר המיעוטים, וכן לא נמצאו בה מסמכים המתעדים את עיקרי הדברים שנדונו בפגישות שקיימה בנושא ואת סיכומי הפגישות. על כן לא ניתן לדעת אילו פעולות ננקטו בעקבות הפגישות, אם ננקטו. משרד מבקר המדינה העיר למשרד רה"ם ולרשות כי על הרשות להקפיד בראש ובראשונה, וללא קשר לפעולות אחרות שהיא מבצעת, לקיים את החלטת הממשלה המטילה עליה להגיש את חוות דעתה בנוגע להשפעת הצעת תקציב המדינה על מגזר המיעוטים. חוות דעת זו נועדה להבטיח כי תוקדש תשומת לב לנושא ולסייע לחברי הממשלה בהליכי הגיבוש והאישור של תקציב המדינה. ממצאי הביקורת לאחר כשלוש שנים וחצי מתחילת פעילותה של הרשות מלמדים כי בתקופה זו היא החלה לבצע פעילות רחבה להשגת המטרות שהציבה לה הממשלה, בעיקר בנוגע ליישום תכנית החומש. עם זאת, על הרשות וועדת ההיגוי שלה להכין תכנית עבודה רב -שנתית ותכניות עבודה שנתיות מפורטות לש נים הבאות הכוללות לוחות זמנים לביצוע המשימות שהוטלו על הרשות ולקבוע מדדי תפוקה, על מנת שהרשות תוכל למדוד ולהעריך את תוצאות פעילותה לקידום הפעילות הכלכלית במגזר המיעוטים. כמו כן, על הרשות לדווח לממשלה מדי שנה בשנה על כלל פעולות הממשלה לפיתוחו הכלכלי של מגזר המיעוטים ולהכין חוות דעת הנוגעות לנושא זה, על מנת שלממשלה תהיה תמונת מצב כוללת בעת קבלת החלטותיה הנוגעות לתקציב הנדרש ולפעולות האחרות שיש לעשות בתחום זה. אף שהרשות דיווחה על ניצול גבוה של התקציבים שהוקצו ליישום תכנית החומש, עליה לוודא כי התקציבים המושקעי ם משיגים את היעדים המצופים, וכי בתחומים שבהם העלתה הביקורת כי לא ננקטו הפעולות המספקות, תפעל הרשות להסיר את החסמים המעכבים אותן. הדברים חשובים בייחוד נוכח החלטתה של הממשלה להרחיב חלקים מתכנית החומש לעוד רבים מהיישובים במגזר המיעוטים. על משרד רה"ם לוודא כי במסגרת השינויים המבניים במשרד רה"ם שעליהם החליטה הממשלה באוקטובר 2012 תשולב הרשות באופן מלא בעבודת המשרד ותיקבע מתכונת העבודה שלה בשילוב עם היחידות האחרות בו. והכול על מנת שהרשות תוכל להגביר את תרומתה לקידום הכלכלי של מגזר המיעוטים בישראל. .יסודה של הרשות לפיתוח כלכלי במגזר המיעוטים הוא בהמלצות ועדת החקירה הממלכתית בראשות השופט תיאודור אור, שקבעו כי יעד עיקרי של המדינה חייב להיות השגת שוויון אמִתי לא זרחיה הערבים הן מטעמים חוקתיים והן מטעמים מעשיים. החלטת הממשלה להקמת הרשות קבעה כי ייעודה הוא להביא למיצוי הפוטנציאל הכלכלי של אוכלוסיית המיעוטים, באמצעות עידוד פעילות כלכלית יצרנית ועסקית במגזר המיעוטים והגברת שילובו של המגזר בכלכלה הלאומית הרחבה. בתכנית החומש נקבע כי התקציב להקמת החממה התעשייתית האזורית הוא 5 ,מיליון ש"ח. התברר כי אף שהוקצה תקציב ייעודי להקמת החממה לא החלו הרשות ומשרד התמ"ת להקימה. .משרד מבקר המדינה העיר לרשות כי מטרתה של החלטת הממשלה הייתה לקבל דוח שיסייע בידה לקבל תמונת מצב שנתית עדכנית של הפערים בין המגזרים השונים, לבחון את פעולותיה בשנה שעברה ואת תוצאותיהן ולאפשר לה לעשות הערכת מצב בנוגע לפעולות נוספות הדרושות לצמצום הפערים. הנושאים שנסקרו בדוחות שהגישה הרשות בשנים 2009 -2012 אינם מסייעים להשיג מטרה זו. על כן עליה להחיש את פעולתה על מנת להתאים את הדוח השנתי שהיא מגישה למתכונת הנדרשת בהחלטת הממשלה.
משרד מבקר המדינה העיר למשרד רה"ם כי במסגרת השינויים המבניים שעליהם החליטה הממשלה אמורה הרשות לרכז את כלל הפעילות העוסקת בפיתוח כלכלי של מגזרי המיעוטים. כמו כן, על המשרד לקבוע את מתכונת שיתוף הפעולה בין אגף התיאום ובין הרשות בטיפול בתחומים אחרים הנוגעים למגזר המיעוטים, כדי למנוע כפילות בפעילותם או "נפילה בין הכיסאות".